text: ইদা কামিন্‌স্কা (১৮ সেপ্টেম্বর ১৮৯৯ - ২১ মে ১৯৮০) ছিলেন একজন পোলীয় অভিনেত্রী ও পরিচালক। তিনি মূলত মঞ্চে কাজের জন্য অধিক পরিচিত। তার মাতা ইস্তার রেচেল কামিন্‌স্কা ইহুদি মঞ্চের মাতা নামে পরিচিত ছিলেন। তাদের সম্মানার্থে পোল্যান্ডের ওয়ারশতে জিউইশ থিয়েটারের নামকরণ করা হয়। দীর্ঘ কর্মজীবনে কামিন্‌স্কা সত্তরের অধিক মঞ্চনাটকে নির্দেশনা করেন এবং ১৫০-এর অধিক নাটকে কাজ করেছেন। তিনি ১৯৬৫ সালে দ্য শপ অন মেইন স্ট্রিট চলচ্চিত্রে কাজ করেন, যা শ্রেষ্ঠ বিদেশি চলচ্চিত্র বিভাগে একাডেমি পুরস্কার লাভ করে। কামিন্‌স্কা এই চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
  
  ১৯৬৭ সালে তিনি ব্রডওয়েতে নিজের নির্দেশনায় মাদার কারেজ অ্যান্ড হার চিলড্রেন নাটকে কেন্দ্রীয় চরিত্রে অভিনয় করেন। ১৯৭৩ সালে তিনি তার আত্মজীবনী মাই লাইফ, মাই থিয়েটার প্রকাশ করেন।
  
  প্রারম্ভিক জীবন
  কামিন্‌স্কা রুশ সাম্রাজ্যের (বর্তমান ইউক্রেন) ওদেসা শহরে জন্মগ্রহণ করেন। তার মাতা ইদ্দিশ মঞ্চ অভিনেত্রী এস্তার রেচেল কামিন্‌স্কা (১৮৭০-১৯২৫) এবং তার পিতা আব্রাহাম আইজাক কামিন্‌স্কা (১৮৬৭-১৯১৮) ছিলেন অভিনেতা, পরিচালক ও মঞ্চ প্রযোজক। তার বোন রেজিনা কামিন্‌স্কাও একজন অভিনেত্রী ছিলেন। তার ভাই ইয়োসেফ কামিন্‌স্কা একজন সুরকার ছিলেন। তার মাতাকে "ইহুদি এলিনর ডিউজ" নামে অভিহিত করা হত।
  
  তথ্যসূত্র
  
  বহিঃসংযোগ
  
   
   
   
  
  বিষয়শ্রেণী:১৮৯৯-এ জন্ম
  বিষয়শ্রেণী:১৯৮০-এ মৃত্যু
  বিষয়শ্রেণী:পোলীয় ইহুদি
  বিষয়শ্রেণী:পোলীয় চলচ্চিত্র অভিনেত্রী
  বিষয়শ্রেণী:মার্কিন যুক্তরাষ্ট্রে পোলীয় অভিবাসী
title: ইদা কামিন্‌স্কা